CELEX: C2006/108/43
Language: fi
Date: 2006-05-06 00:00:00
Title: Asia T-73/06: Kanne  28.2.2006  — Cassegrain v. SMHV

6.5.2006   
            
            
               FI
            
            
               Euroopan unionin virallinen lehti
            
            
               C 108/23
            
         Kanne 28.2.2006 — Cassegrain v. SMHV
   (Asia T-73/06)
   (2006/C 108/43)
   Oikeudenkäyntikieli:ranska
   Asianosaiset
   
      Kantaja: Jean Cassegrain (Pariisi, Ranska) (edustajat: asianajaja Y. Coursin ja asianajaja T. van Innis)
   
      Vastaaja: Sisämarkkinoiden harmonisointivirasto (tavaramerkit ja mallit)
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               ensisijaisesti kumoaa asiassa tehdyn päätöksen ja velvoittaa SMHV:n korvaamaan oikeudenkäyntikulut;
            
         
               —
            
            
               toissijaisesti nimeää asiantuntijan tai asiantuntijoiden kollegion, jonka tehtävänä on selvittää ensimmäisen oikeusasteen tuomioistuimelle sitä, voiko — tai millä edellytyksin tämä on mahdollista — valmistettu tuote tai sen ääriviivojen kuvaus olla yhtä kelvollinen kuin tuotteen yhteydessä esitetty sana vaikuttamaan yleisön muistikuviin osoituksena tuotteen kaupallisesta alkuperästä, ja määrää oikeudenkäyntikuluista päätettäväksi myöhemmin.
            
         Oikeudelliset perusteet ja pääasialliset perustelut
   
      Haettu tavaramerkki: Laukkua esittävä kuvamerkki luokkaan 18 kuuluvia tavaroita varten (hakemus nro 003598571)
   
      Tutkijan päätös: Rekisteröintihakemus hylätään
   
      Valituslautakunnan ratkaisu: Valitus hylätään
   
      Kanneperusteet: Neuvoston asetuksen 40/94 4 artiklaa ja 7 artiklan 1 kohdan b alakohtaa on rikottu. Kantaja väittää, että tavaramerkki on riittävän erottamiskykyinen erottaakseen ja yksilöidäkseen yrityksen laukun tai laukkumalliston muista yrityksistä peräisin oleviin laukkuihin tai laukkumallistoihin nähden.